ສານຫວຽດນາມຕັດສິນໂທດ ຈຳຄຸກ 3 ຄົນ
ມີການຕັ້ງຄຳຖາມ ກ່ຽວກັບການນັບຖື ສິດທິມະນຸດໃນຫວຽດນາມ ຂະນະທີ່ຜູ້ນຳອາຊ່ຽນ ເດີນທາງໄປຮ່ວມປະຊຸມ
ສານແຫ່ງນຶ່ງຂອງຫວຽດນາມໄດ້ຕັດສິນໂທດຈຳຄຸກຜູ້ຊາຍ 3 ຄົນ ດົນເຖິງ 9 ປີໃນຄວາມ ຜິດຖານຈັດແຈງໃຫ້ມີການນັດຢຸດງານຂອງພວກກຳມະກອນ ແລະແຈກຢາຍໃບປິວຕໍ່ຕ້ານ ລັດຖະບານ ຂະນະດຽວກັນ ສະມາຊິກລັດຖະສະພາແລະຄະນະກຳມາທິການທີ່ເປັນອິດສະຫຼະຂອງລັດ ຖະບານສະຫະລັດ ກໍໄດ້ພາກັນປະທ້ວງ ຕໍ່ການດຳເນີນຄະດີໃນວັນພຸດມື້ນີ້ ພວກທີ່ນັບຖື ສາສະໜາກາໂຕລິກ 6 ຄົນທີ່ຖືກກ່າວຫາວ່າ ທຳພິທີຝັງສົບແບບຝ່າຝືນຕໍ່ຄຳສັ່ງຫ້າມຂອງ ລັດຖະບານ ຄະດີດັ່ງກ່າວ ໄດ້ເນັ້ນໃຫ້ເຫັນເຖິງປະວັດໃນການນັບຖືສິດທິມະນຸດຂອງຫວຽດນາມ ຂະນະ ທີ່ພວກຜູ້ນຳຂອງປະເທດຕ່າງໆຈາກເຂດເອເຊຍປາຊີຟິກ ເດີນທາງໄປເຖິງນະຄອນຫຼວງຮ່າ ໂນ່ຍ ເພື່ອເຂົ້າຮ່ວມກອງປະຊຸມລະດັບສູງ ນຶ່ງໃນບັນດາພວກນັກເຄື່ອນໄຫວ ທາງດ້ານແຮງງານກຸ່ມນີ້ ໄດ້ຖືກຕັດສິນຈຳຄຸກເປັນເວລາ 9 ປີແລະອີກ 2 ຄົນຖືກຕັດສິນຈຳຄຸກ 7 ປີ ນຶ່ງໃນນັ້ນແມ່ນຜູ້ກໍ່ຕັ້ງອົງການສາມັກຄີກຳມະ ກອນ-ພໍ່ນາຂອງຫວຽດນາມ ຊຶ່ງເປັນກຳມະບານທີ່ບໍ່ໄດ້ຮັບການອະນຸມັດຈາກທາງການ ທີ່ ເຮັດວຽກຮ່ວມກັບ ພວກພໍ່ນາຊາວໄຮ່ຊາວສວນ ທີ່ຖືກພວກເຈົ້າໜ້າທີ່ ຢຶດເອົາທີ່ດິນໄປ